open-index/open-wikipedia-markdown huggingface dataset:
துத்தநாக குளோரேட்டு

**துத்தநாக குளோரேட்டு** *(Zinc chlorate)* என்பது  (Zn(ClO3)2) என்ற மூலக்கூற்று வாய்ப்பாடுடன் கூடிய வேதிச் சேர்மம் ஆகும். வெடிபொருட்களில் இச்சேர்மம் ஆக்சிசனேற்றம் செய்யும் காரணியாகப் பயன்படுகிறது.

## மேற்கோள்கள்

பகுப்பு:குளோரேட்டுகள்
பகுப்பு:துத்தநாக சேர்மங்கள்
பகுப்பு:ஆக்சிசனேற்றிகள்
பாதரசம்(I) நைட்ரேட்டு

**பாதரசம்(I) நைட்ரேட்டு** *(Mercury(I) nitrate)* என்பது Hg2(NO3)2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற பாதரச(I) சேர்மங்களைத் தயாரிக்க இது அடிப்படைப் பொருளாகப்  பயன்படுகிறது. மற்ற பாதரசச் சேர்மங்களைப் போலவே இச்சேர்மமும் ஒரு நச்சு மிக்க சேர்மமாகும்.

## வினைகள்
தனிமநிலை பாதரசம்  நீர்த்த நைட்ரிக் அமிலத்துடன் இணைந்து வினைபுரியும் போது பாதரசம்(I) நைட்ரேட்டு உருவாகிறது. அடர் நைட்ரிக் அமிலம் பயன்படுத்தினால் பாதரசம்(II) நைட்ரேட்டு உருவாகும். பாதரசம்(I) நைட்ரேட்டு காற்றுடன் தொடர்பு கொள்ள நேர்ந்தால் ஆக்சிசனேற்றம் அடைகிறது.
தண்ணீருடன் மெதுவாக வினைபுரிவதால் பாதரசம்(I) நைட்ரேட்டு கரைசல்கள் அமிலத்தன்மையுடன் காணப்படுகின்றன.

தண்ணீருடன் மெதுவாக வினைபுரிவதால் பாதரசம்(I) நைட்ரேட்டு கரைசல்கள் அமிலத்தன்மையுடன் காணப்படுகின்றன.
:Hg2(NO3)2 + H2O → Hg2(NO3)(OH) + HNO3
Hg2(NO3)(OH) மஞ்சள் நிற வீழ்படிவாக உருவாகிறது.

பாதரசம்(I) நைட்ரேட்டு கரைசலை கொதிக்க வைத்தாலோ அல்லது ஒளியில் பட நேர்ந்தாலோ இது விகிதச் சமமாதலின்றி பிரிகை அடைந்து பாதரசம் மற்றும் பாதரசம் (II) நைட்ரேட்டுகளைக்  கொடுக்கிறது.

:Hg2(NO3)2 → Hg + Hg(NO3)2

## மேற்கோள்கள்

பகுப்பு:பாதரச(I) சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
வாட் மெய்சி நியூ

**வாட் மெய்சி நியூ** என்பது 2012-ம் ஆண்டு வெளிவந்த அமெரிக்க நாடகத் திரைப்படமாகும். 1879-ம் ஆண்டு என்றி சேம்சு (Henry James)  எழுதிய  ”வாட் மெய்சி  நியூ”  என்ற   நூலைத்தழுவி உருவான திரைப்படமாகும். இக்கதையை தற்போதைய நியூயார்க் நகரச் சூழலுக்கு ஏற்றவாறு மாற்றி அமைத்துள்ளனர் இப்படத்தின் இயக்குனர்களான இசுகாட் மெக்சீகியும் (Scott McGehee)  டேவிட் சீகல் (David Siegel),  சூலியானா மூர், அலெக்சாண்டர் இசுகார்சுகார்டு, ஒனாடா ஏப்ரல்,  இச்சோவன்னா வான்டர்காம்  மற்றும்  இசுடீவ் கூகன் உள்ளிட்டோர் நடிப்பில் வெளியான இத்திரைப்படம் 2012-ம் ஆண்டு  நடைபெற்ற  டொரன்டோ பன்னாட்டு திரைப்பட விழாவில் திரையிடப்பட்டது.

## வெளி இணைப்புகள்
* 
* 
* 
* 
* 
* ''வாட் மெய்சி நியூ'' விமர்சனம்

## குறிப்புகளும் மேற்கோள்களும்

பகுப்பு:2012 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நாடகத் திரைப்படங்கள்
லாட்கான் கோயில்

**லாட்கான் கோயில்**, இந்தியாவின் கர்நாடக மாநிலத்தில் மேலைச் சாளுக்கியர்களுடைய தலைநகரமாக விளங்கிய ஐகோளேயில் உள்ள பழையகால இந்துக் கோயில் ஆகும். இது சிவனுக்காக எடுக்கப்பட்டது. இக்கோயில் சாளுக்கிய வம்சத்தைச் சேர்ந்த மன்னன் ஒருவனால் கி.பி ஐந்தாம் நூற்றாண்டில் கட்டப்பட்டது.  இது துர்க்கை கோயிலுக்குத் தெற்கில் அமைந்துள்ளது. லாட் கான் என்பவன் சிறிது காலம் தனது இருப்பிடமாகக் கொண்டிருந்ததால், இக்கோயில் அவன் பெயரால் லாட்கான் என அழைக்கப்படுகிறது. ஐகோளேயில் உள்ள மிகப் பழைய கோயில் இதுவே.

## அமைப்பு
ஐகோளே குழுமக் கோயில்களுள் பெரியது இக்கோயிலே. கிழக்கு நோக்கி அமைந்துள்ள இக்கோயில் கட்டிடம் சதுர வடிவமான தள அமைப்புக்கொண்ட ஒரு பெரிய மண்டபத்தையும் அதற்கு முன்னால் பெரிய மண்டபத்திற்கு வெளியே அதன் கிழக்குச் சுவரோடு ஒட்டியபடி இன்னொரு நீள்சதுர வடிவான சிறிய மண்டபத்தையும் கொண்டுள்ளது. பெரிய மண்டபத்துள் ஒன்றுக்குள் ஒன்றாக அமைந்த இரண்டு சதுர ஒழுங்கில் மொத்தம் 16 தூண்கள் அமைந்துள்ளன. நடுவில் பெரிய நந்தி அமைக்கப்பட்டுள்ளது. பெரிய மண்டபத்தின் கிழக்குப் பக்கம் தவிர்ந்த ஏனைய மூன்று பக்கங்களிலும் கட்டுமானச் சுவர்கள் உள்ளன. முன் மண்டபத்தில் சுற்றிலும் சுவர்கள் இல்லை. இது ஒரு திறந்த மண்டபம். இம்மண்டபத்தின் மூன்று பக்க விளிம்போரமாக மொத்தம் எட்டுத் தூண்களும், உட்புறம் நான்கு தூண்களும் உள்ளன. வெளியில் இருந்து முன் மண்டபத்தின் கிழக்குப் பக்கத்தின் நடுப்பகுதியில் அமைந்துள்ள படிக்கட்டுகள் வழியாக இம்மண்டபத்துக்குள் நுழைய முடியும். இம்மண்டபத்திலிருந்து பெரிய மண்டபத்துக்குள் செல்ல முடியும். 

வழமையான இந்துக் கோயில்களில் இருப்பதுபோல இக்கோயிலில் தனியான கருவறையோ, கருவறைக்கும் மைய மண்டபத்துக்கு இடையில் அமையும் இடைநாழி எனப்படும் சிறிய இணைப்புப் போன்ற பகுதியோ இல்லை. மாறாக, கருவறை பெரிய மண்டபத்துக்கு உள்ளேயே மேற்குப்புறச் சுவரோடு ஒட்டியபடி அமைந்துள்ளது. அத்துடன் இக்கட்டிடத்தில் கோயில் சடங்குகளுக்கான எவ்வித சிறப்பு அமைப்புக்களும் இல்லை என்பதால், இது முதலில் வேறு தேவைகளுக்காகக் கட்டப்பட்டுப் பின்னர் கோயிலாக மாற்றப்பட்டிருக்கலாம் என்றும் அப்போது கருவறை பிற்சேர்க்கையாகச் சேர்க்கப்பட்டிருக்கலாம் என்ற கருத்தும் உண்டு.

## மேற்கோள்கள்

பகுப்பு:கர்நாடகாவில் உள்ள இந்துக் கோயில்கள்
ஆர்பிஎல் வங்கி

**ஆர்பிஎல் வங்கி** (*RBL Bank*) இரத்னாகர் வங்கி என அழைக்கப்பட்ட இது 1943 ஆம் ஆண்டு நிறுவப்பட்ட ஒரு இந்தியத் தனியார் துறை வங்கியாகும். இது மும்பையைத் தலைமையிடமாகக் கொண்டுள்ளது. இது பெருநிறுவன வங்கி, வணிக வங்கி, கிளை வங்கி மற்றும் சில்லறை பொறுப்புகள், சில்லறை சொத்துக்கள் மற்றும் கருவூலம் மற்றும் நிதி சந்தை செயல்பாடுகள் ஆகிய ஐந்து பிரிவுகளில் சேவைகளை வழங்குகிறது. 

மார்ச் 2024 நிலவரப்படி, இது 28 மாநிலங்கள் மற்றும் ஒன்றியப் பகுதிகளில் 545 கிளைகள் மற்றும் 395 தன்னியக்க வங்கி இயந்திரங்களின் வலையமைப்பைக் கொண்டிருந்தது. இது 12,473 ஊழியர்களைக் கொண்டுள்ளது.  வங்கி 1,272 வணிக நிருபர் கிளைகளின் வலையமைப்பையும் கொண்டுள்ளது, அவற்றில் 952 வங்கியின் முழு உரிமையாளரான துணை நிறுவனமான ஆர்பிஎல் ஃபின்சர்வ் லிமிடெட் மூலம் நிர்வகிக்கப்படுகின்றன.

## இதனையும் காண்க
* இந்தியாவில் வங்கித்தொழில்
* இந்திய வங்கிகள்

## மேற்கோள்கள்

## வெளி இணைப்புகள்
* 

பகுப்பு:இந்திய வகைக்குறிகள்
பகுப்பு:இந்திய வங்கிகள்
டிசிபி வங்கி

**டிசிபி வங்கி** (முன்னர் **அபிவிருத்தி கடன் வங்கி வரையறுக்கப்பட்டது**) என்பது இந்தியாவில் செயல்பட்டுவரும் பட்டியலிடப்பட்ட தனியார்த் துறை வணிக வங்கியாகும். தற்போது இவ்வங்கிக்கு 153 கிளைகளும், 290 தானியங்கி பணவழங்கிகளும் செயல்படுகின்றன. தனிநபர்களுக்கும், சிறிய மற்றும் நடுத்தர தொழில்களுக்கும், ஊரக பகுதிகளிலும், நடுத்தர நிறுவனங்களுக்கும் தனது கிளைகளின் மூலமாக சேவைகளை வழங்கி வருகிறது.

## மேற்கோள்கள்

பகுப்பு:இந்திய வங்கிகள்
ஒசூர் தமிழ் வளர்ச்சி மன்றம்

**ஒசூர் தமிழ் வளர்ச்சி மன்றம்** என்பது கிருட்டிணகிரி மாவட்டம் ஒசூர் நகரில் உள்ள ஒரு தமிழ் அமைப்பு ஆகும்.
## வரலாறு
இம் மன்றம் 1974இல் துவக்கப்பட்டது என்றாலும் முறையாகப் பதிவு செய்யப்பட்டது 1987இல் ஆகும். (பதிவு எண் 45/87)
## செயல்பாடுகள்
இம் மன்றத்தின் சார்பில் ஒவ்வோராண்டும் தமிழ்ப் புத்தாண்டு விழா சிறப்பாக கொண்டாடப் பட்டுவந்தது. தமிழ்ப் புத்தாண்டு அன்று கவியரங்கம், வழக்காடு மன்றம், பட்டிமன்றம், இசை நிகழ்ச்சிகள் போன்றவை நடத்தப்பட்டன.
## அமைவிடம்
இம்மன்ற அலுவலகம் ஒசூர் தொடர்வண்டி சாலையில் உள்ள பெரியார் நகரில் தனது சொந்தக் கட்டடத்தில் இயங்கிவருகிறது.
## மேற்கோள்

பகுப்பு:தமிழ்ச் சங்கங்கள்
பகுப்பு:ஒசூர்
பெரிலியம் அசைடு

**பெரிலியம் அசைடு** *(Beryllium azide)* என்பது  Be(N3)2, என்ற மூலக்கூற்று வாய்ப்பாடு கொண்ட கனிம் வேதியியல் சேர்மமாகும்.

## தொகுப்பு
பெரிலியம் குளோரைடுடன் மும்மெத்தில்சிலில் அசைடு சேர்மத்தைச் சேர்த்து தொகுப்பு வினைக்கு உட்படுத்துவதன் மூலம் பெரிலியம் அசைடு தயாரிக்கலாம்:

:BeCl2 + 2Me3SiN3 → Be(N3)2 + 2Me3SiCl

மாறாக, உலர் இருஎத்தில் ஈதரில் உள்ள ஐதரசோயிக் அமிலத்துடன் -116 பாகை செல்சியசு வெப்பநிலையில் இருமெத்தில் பெரிலியம் வினைபுரிந்தும் பெரிலியம் அசைடைத் தாயாரிக்கலாம்..

:Be(CH3)2 + 2HN3 → Be(N3)2 + 2CH4
 
## கட்டமைப்பு
கணக்கற்ற வளையங்கள் சேர்ந்து நான்முகி வடிவ அணைவு Be2+ அயனிகள் N3− அயனிகளுடன் இணைந்து பெரிலியம் அசைடை உருவாக்கியிருக்கலாம் என்று முன்கணித்து கூறப்படுகிறது. 

## மேற்கோள்கள்

பகுப்பு:அசைடுகள்
பகுப்பு:பெரிலியம் சேர்மங்கள்
யெசு வங்கி

**யெசு வங்கி** (English:Yes Bank) என்பது இந்தியாவில் செயற்பட்டுவரும் தனியார்த் துறையைச் சார்ந்த வங்கியாகும். இந்தியாவின் ஐந்தாவது பெரிய தனியார்த் துறை வைப்பகமான இவ்வைப்பகத்தை ரானா கபூர் தொடங்கினார். இந்தியாவின் மூன்றாவது நம்பிக்கையான தனியார் வைப்பகமாக 2014இல், இவ்வைப்பகம் வாக்களிக்கப்பட்டுத் தெரியப்பட்டது.

## செயற்பாடுகள்
2014 திசம்பர் 31ஆம் நாள் தரவுகளின்படி, இவ்வைப்பகம் 600 கிளைகளையும் 2000 தன்னியக்கக் காசளிப்புப் பொறிகளையும் கொண்டுள்ளது.

## மேற்கோள்கள்

பகுப்பு:இந்திய வங்கிகள்
டெர்மினேட்டர் ஒரு தொடக்கம்

**டெர்மினேட்டர் ஒரு தொடக்கம்** () என்பது 2015ஆம் ஆண்டில் திரைக்கு வந்த அமெரிக்க நாட்டு ஆங்கில அறிபுனை அதிரடித் திரைப்படம் ஆகும். இந்தத் திரைப்படத்திற்கு லேட கலோக்ரிடிசும் மற்றும் பேட்ரிக் லுச்சியரும் கதை எழுதியுள்ளார்கள். மற்றும் ஆலன் டெய்லர் இந்தத் திரைப்படத்தை இயக்க, டேவிட் எலிசனும் டானா கோல்ட்பர்க்கும் தயாரித்துள்ளார்கள். இந்தத் திரைப்படம் டெர்மினேட்டர் ஜெனிசிஸ் திரைப்படத் தொடரின் ஐந்தாவது பாகமாகும்.

இந்தத் திரைப்படத்தில் ஆர்னோல்டு சுவார்செனேகர், ஜசோன் கிளார்க், எமிலியா கிளார்க், ஜெய் கோர்ட்னி, ஜே. கே. சிம்மன்ஸ், மாட் ஸ்மித், கர்ட்னி பி. வான்ஸ், லீ பியுங் ஹுன் உள்ளிட்ட பலர் நடித்துள்ளனர். இந்தத் திரைப்படம் 2015ஆம் ஆண்டு சூன் 22ஆம் நாள் வெளியாகியது. இந்தத் திரைப்படத்தை பாரமவுண்ட் பிக்சர்ஸ் என்ற நிறுவனம் வினியோகம் செய்தது. இந்தத் திரைப்படம் வெளியாகி 5 நாள்களில் $42 மில்லியன் வசூல் செய்தது.

## நடிகர்கள்
* ஆர்னோல்டு சுவார்செனேகர்
* ஜசோன் கிளார்க்
* எமிலியா கிளார்க்
* ஜெய் கோர்ட்னி
* ஜே. கே. சிம்மன்ஸ்
* மாட் ஸ்மித்
* கர்ட்னி பி. வான்ஸ்
* லீ பியுங் ஹுன்

## நடிகர்களின் பங்களிப்பு
திரைப்படத்தில் முக்கியக் கதாப்பாத்திரங்களில் ஆர்னோல்டு சுவார்செனேகர், ஜசோன் கிளார்க், எமிலியா கிளார்க், ஜெய் கோர்ட்னி ஆகியோர் நடித்துள்ளனர்.

## திரைப்படத்தின் சிறப்பியல்புகள்
இந்த திரைப்படத்தின் டெர்மினேட்டர்களின் வடிவமைப்பு, காலப்பொறி, கிராபிக்ஸ் காட்சிகளை புதிய தொழினுட்ப வளர்ச்சியின் துணையோடு இயக்குநர் படமாக்கியிருக்கிறார். அர்னால்டின் சண்டைக் காட்சிகள் இடம்பெற்றுள்ளன.

## இசை
இந்தத் திரைப்படத்திற்கு லோர்ன் பல்பே இசை அமைத்துள்ளார். இவர் கடவுளின் மகன், ஹோம் போன்ற பல திரைப்படங்களுக்கு இசையமைத்துள்ளார்.

## வெளியீடு
இந்தத் திரைப்படம் 2015ஆம் ஆண்டு சூன் 22ஆம் நாள் வெளியாகியது. இந்தத் திரைப்படத்தை பாரமவுண்ட் பிக்சர்ஸ் என்ற நிறுவனம் வினியோகம் செய்தது.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
மூவகை மாணாக்கர்

**மூவகை மாணாக்கர்** என்று மாணவர்களை, 
# தலை மாணாக்கர், 
# இடை மாணாக்கர்,
# கடை மாணாக்கர் 
என மூன்று வகைகளாக நன்னூல் பிரித்துக்காட்டுகிறது.

## தலை மாணாக்கர்
அன்னப்பறவையையும் பசுவையும் போன்றவர்கள் தலை மாணாக்கர். 

பாலையும் நீரையும் கலந்து வைத்தால் நீரைப்பிரித்து பாலைமட்டும் பருகும் இயல்புடையது அன்னம். அதுபோல ஆசிரியர் கூறுபவற்றுள் நல்லதை எடுத்துக்கொண்டு அல்லதைத் தள்ளி விடும் மாணவர்கள் தலை மாணவர்கள் எனப்படுவர். 

மேலும், தனக்கு உணவு கிடைக்கும்போது வயிறார மேய்ந்துவிட்டு பின்னர் ஓரிடத்தில் படுத்துச் சிறிதுசிறிதாக அசைபோடுவது பசுவின் இயல்பு ஆகும். அதுபோலப் பாடம் சொல்லப்படும்போது கிடைக்கும் எல்லாச் செய்திகளையும் செவியில் வாங்கிக் கொண்டு, பின்னர் அவற்றைச் சிறிது சிறிதாகச் சிந்தனைக்குக் கொண்டு வந்து நினைத்துப் பார்ப்பது தலைமாணவர்களின் இயல்பாகும்.

## இடை மாணாக்கர்
நிலத்தையும் கிளியையும் போன்றவர்கள் இடை மாணாக்கர்.

உழவர் மேற்கொள்ளும் முயற்சியின் அளவுக்கு ஏற்பப் பலன் கொடுப்பது நிலத்தின் இயல்பாகும். அதுபோலத் தன்முயற்சி ஏதுமின்றி ஆசிரியர் கூறுவதை மட்டும் கேட்டுப் பயிலும் மாணாக்கர் இடை மாணாக்கர் எனப்படுவர்.

தன்னை வளர்ப்பவர் சொல்லித்தரும் சொற்களை மட்டும் சொல்லும் இயல்புடையது கிளி. அதைப்போன்று தானாக முயன்று புதியனவற்றைக் கற்றுக் கொள்ளாமல் இருப்பது இடைமாணவர்களின் இயல்பாகும்.

## கடை மாணாக்கர்
பொத்தற்குடம், ஆடு, எருமை, பனைமட்டை போன்றவர்கள் கடை மாணாக்கர்.

பொத்தல் குடத்தில் (ஓட்டைக் குடம்) நீர் நிரப்பினால் அது ஓட்டை வழியே நீரை ஒழுகவிட்டு வெறுங்குடமாகிவிடும். அதுபோல ஆசிரியர் கற்பித்தவற்றைக் கேட்டவுடன் மறந்துவிடும் வகை மாணவர்கள் கடை மாணாக்கர் என்ப்படுவர். 

கிடைக்கும் உணவை ஓரிடத்தில் மேயாமல் பார்க்கும் இடங்களிலெல்லாம் நுனிப்புல் மேய்ந்து வயிறு நிரம்பாமல் அலையும் இயல்புடையது ஆடு. அவ்வாடு போலக் கடைமாணாக்கர் எனப்படுவோர் ஓர் ஆசியரிடம் ஒழுங்காகக் கற்காமல் பலரிடம் சென்று நுனிப்புல் போல மேலோட்டமாகப் பாடம் கற்று நிரம்பாத அறிவோடு அலையும் இயல்புடையவராயும் இருப்பர். 

குளத்து நீரைக் கலக்கிச் சேறும் சகதியுமாக்கிய பின்னர் அதைப் பருகும் இயல்புடையது எருமை. அதுபோல கடை மாணாக்கர் ஆசிரியரின் மனத்தை வருத்தி நோகடித்து கல்வி கற்பவர்களாகவும் இருப்பர். 

பனை மட்டையைத் தாங்கியிருக்கும் பன்னாடையில் கள்ளை வடிகட்டும்போது அது தேவையான மதுவை விடுத்து தேவையற்றதைப் பிடித்துக் கொள்வது போலக் கடை மாணாக்கர் தேவையானவற்றை விட்டுவிட்டுத் தேவையற்றதைப் பிடித்துக் கொள்ளூம் இயல்புடையவர்களாய் இருப்பர்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
க. இராசாராம்

**க. இராசாராம்**  (*K. Rajaram*, 26.08.1926 - 8.2.2008), தமிழகத்தின் முன்னாள் அமைச்சர் ஆவார்.

## வாழ்க்கை
இராசாராம் சேலம் மாவட்டத்தின் ஆத்தூரில் பிறந்தவர். இவரின் தந்தை பெ. கஸ்தூரி வருவாய்த்துறை அலுவலரும், நீதிக்கட்சி அனுதாபியுமாவார். இராசாராம் தருமபுரியில் பள்ளிப் படிப்பை முடித்து, பின்னர் சேலத்தில் இளங்கலை அறிவியல் பட்டம் பெற்றார்.

## அச்சகம்
க. இராசாராம் கல்லூரிக் கல்வியை முடித்துப் பட்டம் பெற்றதும் சென்னை சின்னத்தம்பி தெருவில் கதவெண் நான்கைக் கொண்டிருந்த கட்டிடத்தில் தன் தந்தை கஸ்தூரியின் பெயரில் "கஸ்தூரி லித்தோ ஒர்க்ஸ்" என்ற அச்சகத்தை நடத்திவந்தார். 1959 ஜனவரி 16ஆம் நாள் முதல் கே. ஏ. மதியழகனை ஆசிரியராகவும் வெளியிடுபவராகவும் கொண்டு வெளிவந்த **தென்னகம்** என்ற வார இதழை அச்சிடுபவராகத் திகழ்ந்தார்.

## அரசியலில்
கல்லூரிக் கல்விக்கு பின், திராவிடர் கழகத்தில் இணைந்து ஈ. வெ. இராமசாமியின் செயலராகப் பணியாற்றினார். அண்ணாவுடன் இணைந்து திராவிட முன்னேற்றக் கழகத்தை நிறுவியர்களில் ஒருவர். 1967இல் நாடாளுமன்ற உறுப்பினராகவும், மு. கருணாநிதி, எம். ஜி. ஆர்., ஜெயலலிதா அமைத்த அமைச்சரவைகளில் அமைச்சராகவும் பணியாற்றியவர்.

1977-ல் இரா. நெடுஞ்செழியன், இரா. செழியன் ஆகியோர் உடன் சேர்ந்து 'மக்கள் திராவிட முன்னேற்றக் கழகம்' எனும் கட்சியைத் உருவாக்கினார். மக்கள் திமுகவின் பொதுச்செயலாளராக நெடுஞ்செழியனும், துணை பொதுச் செயலாளராக இவரும் இருந்தனர். கட்சி தொடங்கிய 30 நாள்களில் மக்கள் தி.மு.கவை அண்ணா தி.மு.கவுடன் இணைத்தனர். எம்.ஜி.ஆர். மறைவுக்குப் பிறகு அதிமுக பிளவுற்றபோது வி. என். ஜானகி அணியில்  1989 சட்ட மன்றத் தேர்தலில் போட்டியிட்டுத் தோல்வி அடைந்தார். அதிமுகவின் இரண்டு அணிகளும் ஒன்றிணைந்தபின் 1991 தேர்தலில் பனமரத்துப்பட்டி தொகுதியில் போட்டியிட்டு மீண்டும் வெற்றி பெற்று ஜெயலலிதா அமைச்சரவையில் உணவுத் துறை அமைச்சரானார். சிலகாலத்தில் அமைச்சர் பதவியில் இருந்து நீக்கப்பட்டார். பின்னர் இவர் அதிமுக கட்சியில் இருந்து ஒதுங்கி இருந்தார்.

## மறைவு
2008 பிப்ரவரி 8 ஆம் நாள் சிறுநீரகக் கோளாறால் சென்னையில் காலமானார்.

## சுயசரிதை
இவர் "ஒரு சாமானியனின் நினைவுகள்" என்ற தன்வரலாற்று நூலை எழுதியுள்ளார்.

## வகித்த பதவிகள்
* 1962இல் கிருட்டிணகிரி நாடாளுமன்ற தி.மு.க. உறுப்பினர்.
* 1967இல் சேலம் நாடாளுமன்ற தி.மு.க. உறுப்பினர்.
* 1971இல்  திமுக அமைச்சரவையில் வீட்டு வசதி அமைச்சர்.
* 1980இல்  தமிழகச் சட்ட மன்றப் பேரவைத் தலைவர்.
* 1984இல் அதிமுக அமைச்சரவையில் தொழில் துறை, வேளாண்மைத் துறை அமைச்சர்.
* 1991இல் அதிமுக அமைச்சரவையில் உணவுத் துறை அமைச்சர்

## மேற்கோள்

பகுப்பு:1926 பிறப்புகள்
பகுப்பு:2008 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:சேலம் மாவட்ட மக்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாடு சட்டமன்ற சபாநாயகர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
சம்மு & காசுமீர் வங்கி

**சம்மு & காசுமீர் வங்கி** இந்தியாவில் செயல்பட்டுவரும் வங்கியாகும். இவ்வங்கி 1 அக்டோபர் 1938ஆவது ஆண்டில் சம்மு காசுமீர் மன்னர், ஹரி சிங் என்பவரால் நிறுவப்பட்டது. மகாராஜா இவ்வங்கியில் முதலீடு செய்து இதன் இயக்குநர்கள் மற்றும் பங்குதாரர்கள் ஆகுமாறு, காஷ்மீரின் தலைசிறந்த முதலீட்டாளர்களை (குறிப்பிடும்படியாக, Abdul Aziz Mantoo, Pesten Gee, Bhaghat குடும்பத்தினரை) அழைத்தார். இவர்கள் அனைவருமே இதன் அதிகப்படியான பங்குகளை வாங்கிக் கொண்டனர்.

## மேற்கோள்கள்

பகுப்பு:இந்திய வங்கிகள்
மேல்கோட்டை செல்வநாராயணர் கோயில்

thumb|செல்வநாராயணர் கோயில் முன் தோற்றக் காட்சி
thumb|right|கோயில் மண்டபம்

**மேல்கோட்டை செல்வநாராயணர் கோயில்** அல்லது **மேல்கோட்டை திருநாராயணர் கோயில்** (Cheluvanarayana Swamy Temple) இந்தியாவின் கருநாடக மாநிலத்தின் மாண்டியா மாவட்டத்தில் பாண்டவபுரா வருவாய் வட்டத்தில் மேல்கோட்டை என்ற திருநாராயணபுரம் எனும் மலையூரில் அமைந்துள்ளது.  இங்குள்ள மலைக்குன்றின் மீது யோக நரசிம்மர்  உறைந்துள்ளார். மூலவர் பெயர் திருநாராயணர்; உற்சவர் பெயர் *செல்வநாராயணர் (செல்வபிள்ளை)*; தாயார் பெயர், *ஶ்ரீ யதுகிரி நாச்சியார்*. (செல்வி/ஸ்ரீதேவி) தல தீர்த்தம் *கல்யாணி*, தல மரம் இலந்தை ஆகும்.

## அமைவிடம்
பெங்களூருவிலிருந்து மைசூர் செல்லும் நெடுஞ்சாலையில், மைசூரிலிருந்து 51 கி. மீ. தொலைவிலும், பெங்களூருவிலிருந்து 133 கி. மீ. தொலைவிலும் அமைந்துள்ளது.

## வரலாறு
12ஆம் நூற்றாண்டின் முற்பகுதியில் இராமானுசர் இங்கு பன்னிரண்டு ஆண்டுகள் தங்கியிருந்துள்ளார். அவரின் முயற்சியால் மண்ணில் புதையுண்ட செல்லப்பிள்ளை (கன்னடத்தில் செலுவ நாராயணா) கோயில் அடையாளங் காணப்பட்டு ஹொய்சாள அரசன் விட்டுணுவர்த்தனின் உதவியோடு நிருமாணம் செய்து "திருநாராயணபுரம்" என அழைக்கும்படி செய்தார்.

இராமானுசர் தாம் தங்கியிருந்த காலத்தில் நியமித்த தினசரி, வாராந்திர, மாதாந்திர, வருடாந்திர வழிபாட்டு நியமங்களே இன்றும் இக்கோயிலில் பின்பற்றப்படுகின்றன.

## வைரமுடி சேவை
பங்குனி மாதப் பூச நட்சத்திரத்தில் நடைபெறும் 'வைரமுடிச் சேவை' விழாவில், இராமானுசர் சந்நிதிக்கு முன்னாள் உற்சவ மூர்த்தியை நாச்சியாருடன் எழுந்தருளச் செய்து வைரமுடி அணிவித்து வைரமுடிச் சேவை கொண்டாடுகின்றனர். பின்  தங்கத்தாலான கருட வாகனத்தின் மீது நான்கு மாடவீதிகளில் உபய நாச்சிமார்களுடன் எழுந்தருளச் செய்யப்படுகிறது. இவ்வைரமுடிச் சேவை இப்போதும் இரவுப்பொழுதிலே தொடங்கி விடியும் முன் முடிக்கப்பட்டுவிடுகிறது.

## திருக்குலத்தார் உற்சவம்
ஒருமுறை உற்சவ மூர்த்தியான செல்லப்பிள்ளையை தில்லி முகலாய மன்னனிடமிருந்து இராமானுசர் மீட்டுக் கொண்டுவரும் வழியில் எதிர்ப்பட்ட கள்ளர் கூட்டத்திடமிருந்து இப்பகுதியைச் சேர்ந்த தாழ்த்தப்பட்ட மக்கள் போராடி உற்சவ மூர்த்தியையும் இராமானுசரையும் காத்தனர். இதற்குக் கைம்மாறாக இராமானுசரின் ஆணைக்கிணங்க, தேர்த்திருவிழாவின் அடுத்த நாளிலிருந்து மூன்று நாள்கள் "திருக்குலத்தார் உற்சவம்" கொண்டாடப்படுகிறது.

## திருவிழாக்கள்
*பங்குனி மாத பிரம்மோற்சவம்
*நரசிம்ம ஜெயந்தி
*இராமானுசர் ஜெயந்தி,
*பங்குனி பூசத்தில் வைர முடிச்சேவை.

## தலச் சிறப்பு
இங்குள்ள கல்யாணி தீர்த்தத்திலிருந்து 400 படிகள் ஏறினால் மலைக்கோட்டை யோகநரசிம்மரைத் தரிசிக்கலாம். இவரது சன்னதிக்குச் செல்ல ஒன்பது படிக்கட்டுகள் உள்ளன. யோகநரசிம்மரின் கட்டளைப்படி நவக்கிரகங்கள் இங்குப் படிகளாக இருப்பதாக ஐதீகம். நரசிம்மரைத் தரிசித்தவர்க்கு கிரகதோசம் அனைத்தும் நீங்கிவிடும் என்பது ஐதீகம். மலையில் இராமானுசரின் பாதம் உள்ளது. இங்குள்ள கல்யாணி தீர்த்தம், வராக அவதாரத்தின் போது உருவானது. மாசிமாதத்தில் கங்கை இந்தத் தீர்த்தத்துக்கு வருவதாக ஐதீகம். தீர்த்தக்கரையில் பிந்துமாதவன், நாராயணன், இலட்சுமிநரசிம்மர், மாருதி சன்னதிகள் உள்ளன.

## மேற்கோள்கள்


## வெளி இணைப்புகள்
* Academy of Sanskrit Research 
* A TOURIST GUIDE TO MELKOTE TEMPL
* Melukote Cheluvanarayana Swamy

பகுப்பு:கர்நாடகாவில் உள்ள வைணவக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:மண்டியா மாவட்டம்
எமி

**எமி** () என்பது 2015ஆம் ஆண்டில் திரைக்கு வந்த ஆங்கில மொழித் திரைப்படம் ஆகும். இந்தத் திரைப்படத்தை ஆசிஃப் கபாடியா என்பவர் இயக்க,  ஜேம்ஸ் கே-ரீஸ், ஜார்ஜ் பங்க, பவுல் பெல் ஆகியோர் தயாரித்துள்ளனர். இந்தத் திரைப்படம் 2015ஆம் ஆண்டு சூலை 3ஆம் நாள் வெளியாகியது. இப்படம் சிறந்த ஆவணப்படத்திற்கான ஆசுக்கர் விருதினை வென்றது.

## மேற்கோள்கள்

## வெளி இணைப்புகள்
*  
*  
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
குளோரின் புளோரைடு

**குளோரின் புளோரைடு** *(chlorine fluoride)* என்பவை இடையுப்பீனி வகை வேதிச் சேர்மமாகும். குளோரின் மற்றும் புளோரின் தனிமங்கள் மட்டுமே சேர்ந்து இச்சேர்மங்களை உருவாக்குகின்றன.

## வெளி இணைப்புகள்
* National Pollutant Inventory - Fluoride compounds fact sheet 
* NIST Standard Reference Database
* WebElements

பகுப்பு:குளோரின் சேர்மங்கள்
பகுப்பு:புளோரைடுகள்
பகுப்பு:இடைஉப்பீனி சேர்மங்கள்
வெள்ளி ஆர்சனேட்டு

**வெள்ளி ஆர்சனேட்டு** *(Silver arsenate )* என்பது Ag3AsO4  என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மம் அளவறி பகுப்பாய்வில் மஞ்சள் நிற வெள்ளி பாசுபேட்டுக்கும் (Ag3PO4 ) ஆர்சனேட்டு(V) கரைசல்களுகும் இடையே உள்ள வேறுபாடுகளை அறியப் பயன்படுத்தப்படுகிறது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:ஆர்சனேட்டுகள்
மருத்துவர் நா.மகாலிங்கம் மொழி பெயர்ப்பு மையம்

**மருத்துவர் நா.மகாலிங்கம் மொழி பெயர்ப்பு மையம்** என்பது ""பல்வேறு மொழிகளின் இலக்கியங்கள், தத்துவங்கள், அறிவியல், வாழ்க்கை வரலாறு, செவ்வியல் படைப்புகள், இளைய தலைமுறைக்கான பயன்பாட்டு நூல்கள் ஆகியவற்றைத் தமிழில் மொழி பெயர்ப்பதை" நோக்கமாகக்கொண்ட ஒரு அமைப்பு.  இது தமிழில் மொழிபெயர்த்து நூல்களை வெளியிட வேண்டும் என்று ஆர்வமாக இருந்த மருத்துவர் நா.மகாலிங்கம் நினைவாக, மகாலிங்கம் அறக்கட்டளையினால் நிறுவப்பட்டது.  இந்த அமைப்பின் தலைவர் ம. மாணிக்கம் ஆவார்.  இது எட்டுத் தமிழறிஞர்களைக் கொண்ட ஒரு ஆலோசனைக் குழுவைக் கொண்டுள்ளது.

## மேற்கோள்கள்


பகுப்பு:தமிழ் மொழிபெயர்ப்பாக்க அமைப்புகள்
வேணாடு விரைவுவண்டி

**வேணாடு விரைவுவண்டி** (*venad express*), திருவனந்தபுரத்தில் இருந்து முதலில் ஷொர்ணூர் வரை செல்கிறது. இது 16301, 16302 ஆகிய எண்களில் இயக்கப்படுகிறது. திருவனந்தபுரத்தில் காலை 5.00 மணிக்கு புறப்பட்டு மதியம் 12.40 மணிக்கு ஷொர்ணூருக்கு வந்துசேரும். பின்னர், 02.20 மணிக்கு ஷொர்ணூரில் இருந்து கிளம்பி இரவு 10.10 மணிக்கு திருவனந்தபுரத்துக்கு வந்துசேரும்.

## நிறுத்தங்கள்
இந்த வண்டி மொத்தமாக 27 நிறுத்தங்களில் நிற்கும்.

*திருவனந்தபுரம் சென்ட்ரல்
* திருவனந்தபுரம் பேட்டை
* சிறையின்கீழ்
* கடக்காவூர்
* வர்க்கலை
* பரவூர்
* கொல்லம்
* கருநாகப்பள்ளி
* காயங்குளம்
* மாவேலிக்கரை
* செறியநாடு 
* செங்கன்னூர்
* திருவல்லை
* சங்கனாச்சேரி
* கோட்டயம்
* ஏற்றுமானூர்
* பிறவம் ரோடு
* திருப்பூணித்துறை
* எர்ணாகுளம் சந்திப்பு
* எர்ணாகுளம் நகரம்

## சான்றுகள்


பகுப்பு:இந்திய விரைவுவண்டிகள்
குளோரின் ஒருபுளோரைடு

**குளோரின் ஒருபுளோரைடு**(Chlorine monofluoride) என்பது ClF  என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும்.குளோரின் மோனோபுளோரைடு என்ற பெயராலும் இச்சேர்மம் அழைக்கப்படுகிறது. அறை வெப்பநிலையில் நிறமற்ற வாயுவாகக் காணப்படும் இது உயர் வெப்பநிலையிலும் கூட நிலைப்புத்தன்மையுடன் காணப்படுகிறது. -100 பாகை செல்சியசு வெப்பநிலைக்கு குளிர்விக்கும்போது குளோரின் ஒருபுளோரைடு வெளிறிய மஞ்சள்நிற திரவமாகக் குறுக்கமடைகிறது. இதனுடைய பல பண்புகள் மூல ஆலசன்களான அல்லது உப்பீனிகளான குளோரின் மற்றும் புளோரின் ஆகியனவற்றிற்கு இடைப்பட்ட நிலையில் உள்ளது.

## வினைகள்

குளோரின் ஒருபுளோரைடு ஒரு பல்தி்றமிக்க புளோரினேற்றும் செயலியாக விளங்குகிறது. உலோகங்களையும் அலோகங்களையும் அவற்றின் புளோரைடுகளாக மாற்றி குளோரின் வாயுவையும் அச்செயல்முறையின் விளைவாக வெளியிடுகிறது. உதாரணமாக தங்குதனை தங்குதன் அறுபுளோரைடாகவும், செலினியத்தை செலினியம் நான்மபுளோரைடாகவும் மாற்றுகிறது.
 
:W + 6 ClF → WF6 + 3 Cl2

:Se + 4 ClF → SeF4 + 2 Cl2

பல பிணைப்புகளாக கூட்டு வினையின் மூலம் அல்லது ஆக்சிசனேற்ற வினையின் மூலம் சேர்மங்களை இச்சேர்மம் குளோரோபுளோரினேற்றமும் செய்கிறது. உதாரணமாக கார்பன் ஓராக்சைட்டில் உள்ள முப்பிணைப்பில் புளோரினையும் குளோரினையும் சேர்த்துவிடுகிறது.
:CO + ClF → 

## மேற்கோள்கள்

## இவற்றையும் காண்க
* குளோரின் புளோரைடுகள்

## வெளி இணைப்புகள்
*National Pollutant Inventory - Fluoride and compounds fact sheet 
* WebBook page for ClF

பகுப்பு:புளோரைடுகள்
பகுப்பு:இடைஉப்பீனி சேர்மங்கள்
பகுப்பு:புளோரினேற்றிகள்
பகுப்பு:ஆக்சிசனேற்றிகள்
பகுப்பு:ஈரணு மூலக்கூறுகள்
எர்ணாகுளம் - கண்ணூர் இண்டர்சிட்டி விரைவுவண்டி

**எர்ணாகுளம்-கண்ணூர் இண்டர்சிட்டி எக்ஸ்பிரஸ்** , கேரளத்தில் உள்ள எர்ணாகுளத்துக்கும், கன்ணூருக்கும் இடையே இருவழியாக பயணிக்கும் விரைவுவண்டியாகும். இது 13 நிறுத்தங்களில் நிற்கும்.

## நிறுத்தங்கள்

* எறணாகுளம் சந்திப்பு
* எறணாகுளம் நகரம்
* ஆலுவை
* சாலக்குடி
* திருச்சூர்
* ஷொர்ணூர் சந்திப்பு
* குற்றிப்புறம்
* திரூர்
* பரப்பனங்காடி
* கோழிக்கோடு
* வடகரை
* தலச்சேரி
* கண்ணூர்

## சான்றுகள்

பகுப்பு:இந்திய விரைவுவண்டிகள்
பகுப்பு:இந்திய நகர்சேர் விரைவுவண்டிகள்
ஏறனாடு விரைவுவண்டி

**ஏறனாடு எக்ஸ்பிரஸ்** (*ernad express*), தமிழ்நாட்டின் நாகர்கோவிலில் தொடங்கி கர்நாடகத்தின் மங்களூர் வரை கேரள மாநிலம் வழியாகச் செல்கிறது. 39 நிறுத்தங்களைக் கொண்டு 691 கி.மீ நீளத்தைக் கடக்கும் இத்தொடருந்து நாள்தோறும் இயக்கப்படுகிறது. இத்தொடருந்தின் பயண நேரம் 16 மணிநேரம். எண்கள்: 16606 / 16605. நாகர்கோவிலில் இரவு 2.00 மணிக்கு புறப்பட்டு, காலை 05.35 மணிக்கு மங்களூரை சென்றடையும். பின்னர், இரவு 07.20 மணிக்கு  மங்களூரில் தொடங்கி காலை 11.20 மணிக்கு நாகர்கோவிலைச் சென்றடையும்.

## சான்றுகள்


பகுப்பு:இந்திய விரைவுவண்டிகள்
ஐலண்டு விரைவுவண்டி

**ஐலண்டு விரைவுவண்டி** (*island express*), பெங்களூரில் இருந்து கன்னியாகுமரி இடையே இருவழியும் பயணிக்கும் விரைவுவண்டி ஆகும். இதை இந்திய இரயில்வே இயக்குகிறது. இது 944 கி.மீ தூரத்தை கடக்கிறது. இது ஒரு திசையில் பயணிக்க 21 மணியும் 20 நிமிடங்களும் எடுத்துக் கொள்கிறது.

## சான்றுகள்

பகுப்பு:இந்திய விரைவுவண்டிகள்
குஜராத் குயின்

**குஜராத் குயின் தொடர்வண்டி**, குஜராத்தில் உள்ள வால்சாடுக்கும் அகமதாபாத்துக்கும் இடையே பயணிக்கிறது.

## வழித்தடமும் நேரமும்

## சான்றுகள்

பகுப்பு:இந்திய விரைவுவண்டிகள்
செல்ப்/லெஸ்

**செல்ப்/லேஸ்** () என்பது 2015ஆம் ஆண்டில் திரைக்கு வந்த அமெரிக்க நாட்டு ஆங்கில அறிபுனை திகில் திரைப்படம் ஆகும். இந்தத் திரைப்படத்திற்கு டேவிட் பாஸ்டர் மற்றும் அலெக்ஸ் பாஸ்டர் என்பவர்கள் கதை எழுதியுள்ளார்கள். இந்தத் திரைப்படத்தை தர்சேம் சிங் என்பவர் இயக்கியுள்ளார்.

இந்தத் திரைப்படத்தில் ரியான் ரெனால்ட்ஸ், பென் கிங்ஸ்லி, மாத்யு கூட், மைக்கேல் டாக்கேரி உள்ளிட்ட பலர் நடித்துள்ளனர். இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது.

## நடிகர்கள்
* ரியான் ரெனால்ட்ஸ்
* பென் கிங்ஸ்லி
* மாத்யு கூட்
* மைக்கேல் டாக்கேரி

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
கண்ணூர் - ஆலப்புழை எக்சிகியூட்டிவ் விரைவுவண்டி

**கண்ணூர்-ஆலப்புழை எக்சிகியூட்டிவ் எக்ஸ்பிரஸ்** (*kannur-alappuzha executive express*), கேரளத்தில் உள்ள கண்ணூருக்கும் ஆலப்புழைக்கும் இடையே பயணிக்கிறது. இது 16307, 16308 ஆகிய எண்களில் இயக்கப்படுகிறது. வியாழன், சனி ஆகிய நாட்களில் இயக்கப்படும். இது 26 நிறுத்தங்களில் நிற்கும்.

## நிறுத்தங்கள்
* கண்ணூர்
* தலச்சேரி 
* மாஹே
* வடகரை
* கொயிலாண்டி
* கோழிக்கோடு
* பறோக்கு
* வள்ளிக்குன்னு
* பரப்பனங்காடி
* தானூர்
* திரூர்
* திருநாவாய்
* குற்றிப்புறம்
* பட்டாம்பி
* ஷொறணூர்
* வடக்காஞ்சேரி
* திருச்சூர்
* புதுக்காடு
* இரிஞ்ஞாலக்குடா
* சாலக்குடி
* அங்கமாலி
* ஆலுவை
* எறணாகுளம் நகரம்
* எறணாகுளம் சந்திப்பு
* துறவூர்
* சேர்த்தலை
* ஆலப்புழை

## சான்றுகள்


பகுப்பு:இந்திய விரைவுவண்டிகள்
மாவேலி விரைவு வண்டி

**மாவேலி எக்ஸ்பிரஸ்**, மங்களூரில் இருந்து திருவனந்தபுரம் வரை செல்கிறது. இது நாள்தோறும் இயக்கப்படுகிறது. இது 16603 என்ற எண்ணில் மங்களூரில் தொடங்கி காலை 5.45 மணிக்கு புறப்பட்டு ஆலப்புழைக்கு இரவு 7.15 மணிக்கு திருவனந்தபுரத்தை வந்தடையும். 16604 என்ற எண்ணில் இரவு 7.27 மணிக்கு புறப்பட்டு அடுத்த நாள் காலை 8.48 மணிக்கு மங்களூரை வந்தடையும். மகாபலி சக்கரவர்த்தியின் நினைவாக வண்டிக்கு இப்பெயர் சூட்டப்பட்டது.

## நிறுத்தங்கள்
*மங்களூர்
*காசர்கோடு
*காஞ்ஞங்காடு
*நீலேஸ்வரம்
*செறுவத்தூர்
*பையன்னூர்
*பழயங்காடி
*கண்ணூர்
*தலச்சேரி
*மாஹி
*வடகரை
*கொயிலாண்டி
*கோழிக்கோடு
*திரூர்
*குற்றிப்புறம்
*ஷொறணூர் சந்திப்பு
*திருச்சூர்
*ஆலுவை
*எறணாகுளம் சந்திப்பு
*துறவூர்
*சேர்த்தலை
*மாராரிக்குளம்
*ஆலப்புழை
*அம்பலப்புழை
*ஹரிப்பாடு
*காயங்குளம் சந்திப்பு
*கருநாகப்பள்ளி
*கொல்லம் சந்திப்பு
*வர்க்கலை
*திருவனந்தபுரம் சென்ட்ரல்

## சான்றுகள்

பகுப்பு:இந்திய விரைவுவண்டிகள்
த கலோவ்ஸ்

**தி கல்லோவ்ஸ்** () என்பது 2015ஆம் ஆண்டில் திரைக்கு வந்த அமெரிக்க நாட்டு இயற்கையுடன் கூடிய திகில் திரைப்படம் ஆகும். இந்தத் திரைப்படத்தை டிராவிஸ் கிளுப் மற்றும் கிறிஸ் லொபிங் என்பவர்கள் இயக்கியுள்ளார்கள். இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது.

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
தொரசு தே செரானோசு

thumb|250x250px|செரானோ நுழைவாயில்
இடது|thumb|347x347px|செரானே நுழைவுவாயிலில் இருந்து நகரம்

**தொரசு தே செரானோசு** (செரானோ கோபுரம்) என்பது வாலேன்சியா நகரத்தில் உள்ள பன்னிரெண்டு நுழைவாயில்களில் ஒன்றாகும். 
இது வாலேன்சியாவில் உள்ள மிக முக்கியமான கட்டிடங்களில் ஒன்றாக கருதப்படுகிறது. 1392 ஆம் ஆண்டு பெரே பாலேகேர் என்பவரால் கட்டப்பட்டது. 1586 ஆம் ஆண்டு முதல் 1887ஆம் ஆண்டு வரை சிறைச்சாலையாக பயன்படுத்தப்பட்டது.

## வெளி இணைப்புகள்
* தொரசு தே செரானோசு 
* வாலேன்சியாவில் உள்ள குறிப்பிடத்தக்கமை

பகுப்பு:வாலேன்சியா
பயேலா

பயேலா என்பது ஒரு எசுப்பானிய வகை உணவாகும். இது ஒரு வாலேன்சியாவின் அரிசியால் செய்யப்படும்  ஒரு உணவாகும். இது எசுப்பானிய மக்களின் தேசிய உணவாக அறியப்படுகிறது. வாலன்சியாவின் அடையாளமாக இது விளங்கி வருகிறது.

## குறிப்புகளும் மேற்கோள்களும்

* 
*

## வெளி இணைப்புகள்
* Paella Recipe 
* Original Paella Recipe from Valencia Spain
* Blog on cooking paella

பகுப்பு:எசுப்பானிய உணவுகள்
இருகுளோரின் மூவாக்சைடு

**இருகுளோரின் மூவாக்சைடு** (*dichlorine trioxide*) என்பது Cl2O3 என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும். 1967 ஆம் ஆண்டில் கண்டுபிடிக்கப்பட்ட குளோரினின் ஆக்சைடான இச்சேர்மம் கருமைநிற திண்மமாகக் காணப்படுகிறது. மிகக்குறைந்த வெப்பநிலையில் இந்தச் சேர்மம் வெடிக்கும் இயல்பு  கொண்டதாகும். குளோரின் ஈராக்சைடு குறைந்த வெப்ப நிலையில் Cl2O6, Cl2 மற்றும் O2 என ஒளிச்சிதைவு அடைந்து உருவாகிறது. இருகுளோரின் மூவாக்சைடின் கட்டமைப்பு OCl-ClO2 என்பதாகவும் மாற்று வடிவம் Cl-O-ClO2 இருக்கச் சாத்தியம் உள்ளதாகவும் நம்பப்படுகிறது.. குளோரோசு அமிலத்தின் கருதுகோள் நிலையிலுள்ள நீரிலியாக இது காணப்படுகிறது.

## மேற்கோள்கள்

பகுப்பு:குளோரின்(V) சேர்மங்கள்
பகுப்பு:ஆலசன் சேர்மங்கள்
பகுப்பு:குளோரின் ஆக்சைடுகள்
மினியொன்ஸ்

மையம்|thumb|மினியோன்ஸ் திரைப்பட வெளியிட்டு பதாகை

**மினியான்ஸ்** () என்பது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவைத் திரைப்படம் ஆகும். இந்தத் திரைப்படத்திற்கு பிரையன் லிஞ்ச் என்பவர் கதை எழுதியுள்ளார்கள். இந்தத் திரைப்படத்தை பியேர் காஃபின் மற்றும் கிலே பலடா என்பவர்கள் இயக்க, கிறிஸ் மேலேடன்றி மற்றும் ஜேனட் ஹீலியும் தயாரித்துள்ளார்கள்.

இந்த திரைப்படத்திற்கு சாண்ட்ரா புல்லக், ஜான் ஹாம், மைக்கேல் கீட்டன், அல்லிசன் ஜென்னி, பியேர் காஃபின், ஸ்டீவ் கூகன் உள்ளிட்ட பலர் குரல் கொடுத்துள்ளார்கள். இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்தது.

## கதைக்களம் :
மினியன்ஸ் இந்த உலகம் தோன்றிய காலம் முதலாகவே சிறப்பான வில்லன்களிடம் பணியாற்றுவதில் ஆர்வம் கொண்ட கதாப்பாத்திரங்களாக இருந்துள்ளது. டினோசரஸ், ஆதிகால மனிதன் , பனி மனிதர்கள் என அனைத்து வில்லன்களிம் பணிபுரிந்தாலும் தற்காலத்தில் வில்லன்களின் தலைமையில்லாமல் சலிப்புடன் மனச்சோர்வாக உள்ளன.

கெவின் , ஸ்டுவர்ட் மற்றும் பாப் என்ற மினியான்கள் ஒரு புதிய வில்லன் தலைவரை கண்டறிய 1968 ன் நியூ யார்க் நகரத்துக்கு பயணம் மேற்கொள்கின்றனர். நிறைய கலகலப்பான சாகச சம்பவங்களை கடந்து ஸ்கார்லட் என்ற கொள்ளையடிப்பதில் மிகச்சிறந்த பெண்மணியிடம் பணியாளர்களாக சேருகின்றனர். ஸ்கார்லெட் அரச கிரிடத்தை அணிவதன் மூலமாக அரசியாக மாற முயற்சிக்கிறார். இதனால் அரச கிரிடந்தை எடுத்து வர செல்லும் இந்த மினியன்களில் பாப் அரசராக தேர்ந்தெடுக்கப்படுகிறார். இப்போது ஸ்கார்லெட் மினியன்ஸிடம் கேட்டு மினியன்ஸின் கிரிடத்தை எடுத்துக்கொள்கிறார் . மேலும் நிறைய வில்லன்களுடன் மினியன்ஸை துரத்துகிறார். இறுதியில் மினியனஸ் இணைந்து ஸ்கார்லெட்டை தோற்கடித்து நிலையை சரிசெய்கின்றனர்.

## நடிகர்கள்
* சாண்ட்ரா புல்லக்
* ஜான் ஹாம்
* மைக்கேல் கீட்டன்
* அல்லிசன் ஜென்னி
* பியேர் காஃபின்
* ஸ்டீவ் கூகன்

## வெளியீடு
இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்தது.. 2015. இந்த திரைப்படத்தின் அடுத்த பாகம் ரைஸ் ஆஃப் க்ரூ 2021 ல் வெளிவரவுள்ளது.

## மேற்கோள்கள்

## வெளி இணைப்புகள்
* 
* 
* 
* 
* 
* 
* Minions-English language dictionary 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:முப்பரிமாணத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
எழுத்தின் வகை

நன்னூல் **எழுத்தின் வகை** எனக்குறிப்பிடுவது எழுத்திலக்கணத்தின் முதலாவது கூறாகும்.

சொல்லுக்கு முதல் அடிப்படையாக விளங்கும் அணுக்கூட்டங்களின் மூலமாக இருக்கும் ஒலியே எழுத்தாகும். அவ்வெழுத்து முதலெழுத்து என்றும் சார்பெழுத்து என்றும் இரு வகைப்படும்.:

## மேற்கோள்கள்

## மேலும் காண்க
* தமிழ் எழுத்து

## வெளியிணைப்புகள்
*நன்னூல் (மூலம்)-எழுத்தியல்
*எழுத்து இயல்

பகுப்பு:நன்னூல்
பகுப்பு:இலக்கணம்
பகுப்பு:தமிழ் இலக்கண வகைகள்
கோதாவரி மகா புஷ்கரம்

**கோதாவரி மகா புஷ்கரம்** என்பது இந்துக்களின் திருவிழாவாகும். 144 ஆண்டுகளுக்கு ஒருமுறை மட்டுமே நடக்கும் இந்த திருவிழாவின் பொழுது பக்தர்கள் கோதாவரி நதியை வணங்குவர். இவ்விழா கோதாவரி ஆறு பாயும் ஆந்திரம், தெலங்கானா மாநிலங்களில் சிறப்பாகக் கொண்டாடப்படுகிறது. சமிபத்திய புஷ்கர விழா ஜூலை 14 முதல் 12 நாட்கள் கொண்டாடப்படுகிறது. இதற்கு முன்னர் ஆங்கிலேயர் ஆட்சி காலத்தில் கொண்டாடப்பட்ட இந்த விழா இனி 2159 ஆம் ஆண்டு தான் கொண்டாடப்படும். 

## புஷ்கரம்
ஆந்திரத்தின் கும்பமேளா என்று கருதப்படும் கோதாவரி புஷ்கரம் 12 ஆண்டுகளுக்கு ஒருமுறை 12 நாள்களுக்கு கொண்டாடப்படுவது வழக்கம் 

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , நர்மதா புஷ்கரம்,  சரஸ்வதி புஷ்கரம், யமுனா புஷ்கரம்,  கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

## மேற்கோள்கள்

## வெளியிணைப்புகள்
* 144 ஆண்டுக்கொரு முறை நடக்கும் மகா கோதவரி புஷ்கரம் இன்று தொடங்குகிறது, தாய்மொழி
* 144 ஆண்டுகளுக்கு ஒரு முறை வரும் கோதாவரி மகா புஷ்கரம்﻿: 5 கோடி பக்தர்கள் புனித நீராடுவார்கள் என எதிர்பார்ப்பு﻿﻿, தி இந்து, 15 சூலை 2015
* மகாகோதாவரி புஷ்கரம் இன்று துவக்கம், தினமலர், 14 சூலை 2015

பகுப்பு:இந்து சமய விழாக்கள்
பகுப்பு:2015 இல் இந்தியா
பகுப்பு:பண்டிகைகள்
பகுப்பு:தெலங்காணா விழாக்கள்
பிசுமத் முப்புரோமைடு

**பிசுமத் முப்புரோமைடு** (Bismuth tribromide) என்பது பிசுமத் மற்றும் புரோமின் தனிமங்கள் சேர்ந்து  உருவாகும் ஒரு கனிம வேதியியல் சேர்மமாகும் இதனுடைய மூலக்கூற்று வாய்ப்பாடு BiBr3 ஆகும் .பிசுமத் ஆக்சைடும், ஐதரோ புரோமிக் அமிலமும் சேர்ந்து வினையில் ஈடுபடுவதால் பிசுமத் முப்புரோமைடு உண்டாகிறது.
   
Bi2O3 + 6 HBr --------> 2 BiBr3 + 3 H2O

புரோமினில் உள்ள பிசுமத்தை நேரடியாக ஆக்சிசனேற்றம் செய்வதன் மூலமாகவும் பிசுமத் முப்புரோமைடை உருவாக்க முடியும்.

## மேற்கோள்கள்

பகுப்பு:பிசுமத் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
மிஸ்டர். ஹோம்ஸ்

**மிஸ்டர். ஹோம்ஸ்** () என்பது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்தத் திரைப்படத்தை பில் காண்டோன் என்பவர் இயக்கியுள்ளார். இந்த திரைப்படத்தில் இயன் மெக்கெல்லன், லாரா லின்னே, ஹிரோயூகி சணட, மிலோ பார்க்கர் உள்ளிட்ட பலர் நடித்துள்ளனர். இந்தத் திரைப்படம் 2015ஆம் ஆண்டு ஜூலை 17ஆம் நாள் வெளியாகியது.

## நடிகர்கள்
* இயன் மெக்கெல்லன்
* லாரா லின்னே
* ஹிரோயூகி சணட
* மிலோ பார்க்கர்

## இசை
இந்தத் திரைப்படத்திற்கு கார்ட்டர் பர்வெல் என்பவர் இசை அமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
சுமோஷ்: தி மூவி

**சுமோஷ்: தி மூவி** () என்பது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்தத் திரைப்படத்தை அலெக்ஸ் விண்டர் என்பவர் இயக்க, ச்மோஷ், அந்தோணி படில்லா, டோமினிக் சாண்டோவல், ஜென்னா மார்பிள்ஸ், கிரேஸ் ஹெல்பிக் உள்ளிட்ட பலர் நடித்துள்ளனர்.

## வெளி இணைப்புகள்
* 
* Official website 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
ஐங்குவார்க்கு

**ஐங்குவார்க்கு** (*Pentaquark*) என்பது ஒன்றாகப் பிணைக்கப்பட்ட நான்கு குவார்க்குகளையும் ஓர் எதிர்க்குவார்க்கையும் கொண்ட ஒரு கருதுகோள் அணுவடித்துகள் ஆகும்.

ஒரு குவார்க்கின் பேரியான் எண் + ஆகவும்  ஓர் எதிர்க்குவார்க்கின் பேரியான் எண் − ஆகவும் உள்ளதால் ஓர் ஐங்குவார்க்கின் மொத்தப் பேரியான் எண் மதிப்பு 1 ஆகும். எனவே இது ஒரு புறணி பேரியான் ஆகும். முக்குவார்க்கு எனும் வழமையான பேரியான் மூன்று குவார்க்குகளைப் பெற்றிருப்பதால் அதன் பேரியான் எண்ணும் 1 ஆகும். பெண்டாக்குவார்க்கு (Pentaquark) என்ற ஆங்கிலப் பெயர் ஹாரி ஜே. லிப்கின் என்பவரால் முன்மொழியப்பட்டதாகும்.

இவற்றின் நிலவுகைக்கான சாத்தியக்கூறு குறித்துச் சில பத்தாண்டுகளுக்கு முன்பே எதிர்வுகூறப்பட்டாலும் இவற்றைக் காணமுடியாதுள்ளது பெருவியப்பைத் தந்துவந்தது. சில இயற்பியலாளர்கள் இவை உருவாவதை இயற்கையின் இனந்தெரியாத விதி ஒன்று தடுப்பதாக முன்மொழியும் அளவுக்குச் சென்றுவிட்டனர்.

2000களின் நடுவில் ஐங்குவார்க்கு நிலைகள் நிலவுவதாகப் பல செய்முறைகள் தெரிவித்தன. பிறகு பல செய்முறைகள் செய்து மீளாய்வு செய்தபோது அவை புள்ளியியல் விளைவுகளேயன்றி உண்மையான துகள் ஒத்திசைவுகள் அல்ல என உறுதிசெய்யப்பட்டது.

2015 சூலை 13இல் அடிமட்ட இலாம்டா பேரியான்களின் அழிவின்போது தொடர்பொருந்தலான ஐங்குவார்க்கு நிலைகள் விளைந்துள்ளதாக ஐரோப்பிய அணு ஆராய்ச்சி நிறுவனத்தின் ஆய்வகத்தின் கூட்டு அறிவித்துள்ளது.  இந்த முடிவுகள் இன்னமும் இணைதிற ஆய்வாளர்களின் ஆய்வுக்கு உட்படுத்தப்படவில்லை.

நொதுமி உடுக்களிலும் ஐங்குவார்க்குகள் உருவாக்கப்படலாம்.

## பின்னணி
குவார்க்கு என்பது பொருண்மையும் மின்னூட்டமும் நிற ஊட்டமும் நறுமணமும் உள்ள ஓர் அடிப்படைத் துகள் ஆகும். இங்கு நறுமணம் என்பது குவார்க்கின் வகைமையைச் சுட்டும். அதாவது மேல், கீழ், வியன், நயன், உச்சி, அடி ஆகியவற்றுள் ஒரு வகைமையைக் குறிக்கும். நிறச் செறிப்பு (color confinement) என்ற விளைவால் குவார்க்கு தனியாக நிலவாது. ஆனால், குவார்க்குகள், வன்மிகள் எனும் கூட்டுத்துகள்கள்களைத் தோற்றுவிக்கும். வன்மிகள், ஒரு குவார்க்கும் ஓர் எதிர்க்குவார்க்கும் சேர்ந்து மேசான்கள் ஆகவோ மூன்று குவார்க்குகள் ஒன்று சேர்ந்து பேரியான்கள் ஆகவோ உருவாகின்றன. இந்த ஒழுங்கான வன்மிகள் (ஏட்ரான்கள்) அவற்றின் பண்புகளோடு கண்டுபிடிக்கப்பட்டு ஆவணப்படுத்தப்பட்டுள்ளன. ஆனாலும், கோட்பாட்டியலாக இவற்றைவிடப் பெரிய உயர்வன்மிகள் உருவாகும் வாய்ப்பு நிலவுவதைத் தவிர்க்கும் கோட்பாடேதும் இல்லை. எனவே இவை இரு குவார்க்குகளும் இரண்டு எதிர்க்குவார்க்குகளும் சேர்ந்து  நாற்குவார்க்குகளாகவோ, நான்கு குவார்க்குகளும் ஓர் எதிர்க்குவார்க்கும் சேர்ந்து ஐங்குவார்க்குகளாகவோ உருவாகலாம்.

## கட்டமைப்பு

## மேற்கோள்கள்

## மேலும் படிக்க
*
*
*
*
*
*
*
*
*

## வெளி இணைப்புகள்
*
*http://press.web.cern.ch/press-releases/2015/07/cerns-lhcb-experiment-reports-observation-exotic-pentaquark-particles 
*http://www.nbcnews.com/science/science-news/physicists-say-theyve-discovered-new-particle-pentaquark-n391711
*http://www.newsweek.com/scientists-have-found-pentaquark-discovery-50-years-making-353663

பகுப்பு:பேரியான்கள்
பகுப்பு:கருதுகோள்நிலைக் கூட்டுத் துகள்கள்
பகுப்பு:வன்மிகள்
நிருபதுங்கவர்மன்

**நிருபதுங்கவர்மன்** (Nirupatungkavarman) காஞ்சிபுரத்தை தலைநகராகக் கொண்டு ஆண்டுவந்த பல்லவப் பேரரசின் மன்னனாவார். இவர், மூன்றாம் நந்திவர்மனின் முதல் மனைவியின் மூத்த மகன். மூன்றாம் நந்திவர்மனுக்குப் பின்பு நிருபதுங்கவர்மன் மன்னராக முடி சூட்டிக் கொண்டார். மூன்றாம் நந்திவர்மனின் இன்னொரு மனைவியின் மகன் கம்பவர்மனின் புதல்வன் அபராசித வர்மன் அரச பதவியைக் கைப்பற்ற எண்ணியதால் பல்லவ அரசாட்சிக்கு வாரிசு உரிமைப் போர் தொடங்கியது. நிருபதுங்கவர்மன், இரண்டாம் வரகுண பாண்டியனிடம் உதவிப் பெற்றுக்கொண்டார். கங்கரும் சோழரும் அபராசிதவர்மனுக்கு உதவி புரிந்தனர். வாரிசு உரிமைப் போரில் அபராசிதவர்மன் வெற்றி பெற்றார். நிருபதுங்கவர்மன் இழந்த நாட்டை மீண்டும் பெற முயன்றும்  வெற்றி கிட்டவில்லை. சோழருடைய ஆதரவை அபராசிதவர்மன் பெற்றிருந்ததே அதற்குக் காரணம் ஆகும்.

இவருடைய அமைச்சர்களில் ஒருவர் பாகூரிலிருந்த ஒரு கல்வி மையத்திற்கு மூன்று கிராமங்களைத் தானமாக அளித்ததாகக் குறிப்பிடப்பட்டுள்ளது.

## சமயம்
நிருபதுங்கவர்மன் சைவ சமயத்தினையும் (பரமேசுவரமங்கலம் சைலேசுவரம் கோயில் நிருபதுங்கவர்மன் காலத்தில் அமைக்கப்பட்டது), வைணவ சமயத்தையும் (பாகூர் பட்டயங்கள்) ஆதரித்ததாகத் தெரிகிறது.

## மேற்கோள்கள்

பகுப்பு:பல்லவ அரசர்கள்
பகுப்பு:இந்திய அரசர்கள்
சீக்ரட் கார்டன்

**சீக்ரட் கார்டன்** என்பது தென் கொரியா நாட்டு காதல் நகைச்சுவை மற்றும் கனவுருப்புனைவு தொலைக்காட்சி தொடர் ஆகும். இந்த தொடரில் ஹா ஜி-வோன், ஹியுன் பின், யூன் ஹியான்-சாங், கிம் ச-ரங் உள்ளிட்ட பலர் நடித்துள்ளனர்.

இந்த தொடர் 13 நவம்பர் 2010ஆம் ஆண்டு முதல் 16 ஜனவரி 2011ஆம் ஆண்டு வரை தென் கொரியா நாட்டு நேரப்படி சனி மற்றும் ஞாயிறு இரவு 22:00 மணிக்கு ஒளிபரப்பானது.

## தமிழில்
இந்த தொடரை தமிழ் மொழியில் மொழி மாற்றம் செய்யப்பட்டு முதல் திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பாகின்றது.

## நடிகர்கள்
* ஹா ஜி-வோன் : கிரீஸ் 
* ஹியுன் பின் : நடசா 
* யூன் ஹியான்-சாங் : ஒஸ்கா
* கிம் ச-ரங்

## வெளி இணைப்புகள்
* ''Secret Garden'' official SBS website
* 

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2011 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:தென் கொரிய கற்பனை தொலைக்காட்சி தொடர்கள்
பகுப்பு:தென் கொரிய காதல் தொலைக்காட்சி தொடர்கள்
திருப்புறம்பியம் போர்

**திருப்புறம்பியம் போர்** (Battle of Sri Purambiyam), கொள்ளிடத்தின் கரையில் உள்ள திருப்புறம்பியம் என்ற இடத்தில் பல்லவன் அபராசிதவர்மனுக்கும், பாண்டியன் இரண்டாம் வரகுணனுக்கும் கி.பி.895இல் போர்  நடந்தது. இதில் விசயாலயச் சோழனின் மகன்ஆதித்த சோழன், கங்க மன்னன் முதலாம் பிருதிவிபதி ஆகியோர் பல்லவருடன் சேர்ந்து பாண்டியனை எதிர்த்தனர். பாண்டியர்களுக்கு ஆதரவாக முத்தரையர்கள் போரிட்டனர். பாண்டியன் தோற்றான். கங்க மன்னன் பிருதிவிபதி இறந்தான். அபராசிதவர்ம பல்லவன் வென்றான். எனினும் ஆதித்த சோழனுக்கே பெரும்பயன் கிடைத்தது. சோழநாடு முழுவதையும் அவன் மீட்டுக் கொண்டான். போர் நடைபெற்ற பகுதியை இன்றும் மக்கள் நினைவுகூர்கின்றனர். "உதிரம் வடிந்த தோப்பு" என்பது இன்று குதிரைத் தோப்பாக நிற்கின்றது

## போரின் விளைவு
இப்போர் நிகழ்வால் பாண்டியரது முதற்பேரரசின் வலிமை குன்றியது. உடன் பல்லவ பேரரசின் வலிமையும் குன்றியது. சோழரது ஆட்சி மீண்டும் நிலைப்பெற காரணமாய் அமைந்தது திருப்புறம்பியம் போரின் முடிவால் பரகேசரி விசயாலயன் புதல்வன் ஆதித்த சோழன் சோழமண்டலம் முழுமையும் ஆட்சி புரியும் பெருமை எய்தினார். தமிழக வரலாற்றில் ஒரு குறிப்பிடும்படியான நிகழ்வானது திருப்புறம்பியம் போர்.

## நடுகற்கோயில்
இப்போரில் இறந்த கங்க மன்னன் முதலாம் பிருதிவிபதியின் பள்ளிப்படைக் கோயில் ஒன்றும், உதிரப்பட்டி என்ற பெயருடைய நிலப்பரப்பும், கச்சியாண்டவர் என்ற பள்ளிப்படையும் இன்றும் திருப்புறம்பியத்தில் உள்ளது.

## மேற்கோள்கள்

பகுப்பு:சோழர் போர்கள்
பகுப்பு:பாண்டியப் பேரரசு சம்பந்தப்பட்ட சமர்கள்
பகுப்பு:மேலைக் கங்கர்கள் மரபு
பகுப்பு:879
பகுப்பு:தமிழகப் போர்கள்
வெண்ணிப் போர்

**வெண்ணிப் போர்** தஞ்சாவூருக்கு 24 கி.மீ. தொலைவில் நீடாமங்கலம் அருகில் உள்ள வெண்ணிப் பறந்தலை (கோவில்வெண்ணி) என்னும் இடத்தில் நிகழ்ந்த போராகும். இப்போர் வெண்ணி ஊரின் வாயிலை அடுத்திருந்த வெளியில் நடைபெற்றது. இவ்வூர் தற்பொழுது கோயிலுண்ணி (கோயில் வெண்ணி) என வழங்கப்படுகிறது. இப்போர் ஏறத்தாழ கி.மு.1ஆம் நூற்றாண்டின் இறுதியிலோ அல்லது கி.மு.2ஆம் நூற்றாண்டின் தொடக்கத்திலோ நடந்திருக்கலாம் என ஆராய்ச்சியாளர்கள் கருதுகின்றனர். கரிகால் சோழன் தன்னை எதிர்த்து வந்த சேர மன்னன் சேரமான் பெருஞ் சேரலாதனையும், பாண்டிய மன்னன் ஒருவனையும், பதினொரு குறுநில மன்னர்களான வேளிரையும் ஒருங்கே தோல்வியுறச் செய்தான். இப்போர் தமிழகத்து மன்னர்களின் மேலாண்மையைக் கரிகாலனுக்கு வழங்கியது. வெண்ணிப் போரில் தோல்வியுற்ற வேளிர் பதினொருவரில் உயிர் பிழைத்துத் தப்பிய ஒன்பதின்மர் வாகை என்னும் இடத்தில் கரிகால சோழனை மீண்டும் போரில் எதிர் கொண்டனர். இதுவே வாகைப்பறந்தலைப் போராகும். இப்போரிலும் கரிகால் சோழன் வெற்றி வாகை சூடினான். வெண்ணிப் போரில் கரிகாலனின் வேல் மார்பை துளைத்து சென்றதால் முதுகில் புண்பட்ட சேரமன்னன் பெருஞ்சேரலாதன், தனக்கு பெரும் அவமானம் ஏற்பட்டதாகக் கருதி வடக்கிருந்து உயிர் நீத்தான் என்பதை புலவர்கள், மாமூலனார், கழாத்தலையார், வெண்ணிக் குயத்தியார் பாடல்களாகப் பாடியுள்ளனர். வெண்ணிக்களத்திற்குரிய வெண்ணி ஊரிலேயே பிறந்த சங்க காலத்து பெண்பாற் புலவரான வெண்ணிக்குயத்தியார் வெண்ணியில் பொருத அரசர்களைப் பற்றி

**"நனி இரு முந்நீர் நாவாய் ஒட்டி**

**வளிதொழில் ஆண்ட உரவோன்**

**மருக!**

**களிஇயல் யானைக் கரிகால் வளவ!**

**சென்று அமர்க்கடந்த நின் ஆற்றல்**

**தோன்ற**

**வென்றோய்! நின்னினும் நல்லன்**

**அன்றே,**

**கலிகொள் யாணர் வெண்ணிப்**

**பறந்தலை**

**மிகப் புகழ் உலக மெய்திப்**

**புறப்புண் நாணி வடக்கு**

**இருந்தோனே!"**

என கரிகாலனின் வெற்றியையும் சேரனின் வடக்கிருந்து உயிர் துறந்த செயலையும் தனது பாடலில் ஒருங்கே பாடியுள்ளார்.

## மேற்கோள்கள்

பகுப்பு:சங்ககாலப் போர்கள்‎
பகுப்பு:தமிழகப் போர்கள்
பகுப்பு:சோழர் போர்கள்
பகுப்பு:சேரர் போர்கள்
பகுப்பு:பாண்டியப் பேரரசு சம்பந்தப்பட்ட சமர்கள்
சமாதி புத்தர் சிலை, அனுராதபுரம்

**சமாதி புத்தர் சிலை** (*Samadhi Statue*) இலங்கையின் பண்டைத் தலைநகரமான அனுராதபுரத்தில் உள்ள மகாமேவ்நாவ பூங்காவில் உள்ளது. இதில், புத்தரை அவர் முதலில் ஞானம் பெற்றதோடு தொடர்புடைய தியானநிலைத் தோற்றத்தில் சிலையாக வடித்துள்ளனர். இது நிர்வாண நிலை என்றும் அழைக்கப்படுகிறது. புத்தரின் ஞானம் பெற்ற நிலையே சமாதி என்று கூறப்படும் அனுபவமா அல்லது வேறேதாவது தோற்றப்பாடா என்பது புத்த மதத்தைக் கடைப்பிடிப்பவர்களது மெய்யியல் சார்புநிலையைப் பொறுத்துள்ளது. தியானத் தோற்றத்தில் புத்தர், காலை மடித்துச் சம்மண நிலையில், உள்ளங்கைகள் மேல்நோக்கியபடி ஒன்றன்மீது ஒன்றாக மடிமீது இருக்க அமர்ந்திருப்பார். புத்தரின் இந்தத் தோற்றம் பௌத்த உலகில் பரவலாக அறியப்பட்டது. எனவே இச்சிலை மிகவும் பொதுவாகக் காணப்படும் பௌத்த சிற்பங்களுள் ஒன்று எனலாம். கருங்கல்லில் செதுக்கப்பட்ட இச்சிலை 8 அடி உயரம் கொண்டது.

## மேற்கோள்கள்

## மேலும் காண்க
*von Schroeder, Ulrich. (1990). *Buddhist Sculptures of Sri Lanka*. (752 p.; 1620 illustrations). Hong Kong: Visual Dharma Publications, Ltd. 
*von Schroeder, Ulrich. (1992). *The Golden Age of Sculpture in Sri Lanka - Masterpieces of Buddhist and Hindu Bronzes from Museums in Sri Lanka*, [catalogue of the exhibition held at the Arthur M. Sackler Gallery, Washington, D. C., 1 November 1992 – 26 September 1993]. Hong Kong: Visual Dharma Publications, Ltd. 

பகுப்பு:இலங்கையில் உள்ள புத்தர் சிலைகள்
பகுப்பு:இலங்கையின் தொல்லியற்களங்கள்
திருவனந்தபுரம் - கண்ணூர் ஜனசதாப்தி விரைவுவண்டி

**திருவனந்தபுரம் - கண்ணூர் ஜனசதாப்தி எக்ஸ்பிரஸ்** (*Kannur Jan Shatabdi Express*) திருவனந்தபுரத்தில் தொடங்கி கண்ணூர் வரை செல்கிறது. இது பயணிக்க 9 மணி நேரம் எடுத்துக் கொள்கிறது.

## நிறுத்தங்கள்

## மேற்கோள்கள்

## மேலும் காண்க

*திருவனந்தபுரம் - கோழிக்கோடு ஜனசதாப்தி விரைவுவண்டி

பகுப்பு:இந்திய விரைவுவண்டிகள்
திருவனந்தபுரம் - கோழிக்கோடு ஜனசதாப்தி விரைவுவண்டி

**திருவனந்தபுரம் - கோழிக்கோடு ஜனசதாப்தி விரைவுவண்டி** (*Trivandrum Kozhikode Jan Shatabdi Express*), திருவனந்தபுரத்தில் தொடங்கி கோழிக்கோடு வரை செல்கிறது.

## நிறுத்தங்கள்
(**வண்டி எண் 12075/12076**)

* திருவனந்தபுரம் சென்ட்ரல்
* வர்க்கலை
* கொல்லம்
* காயம்குளம்
* ஆலப்புழா
* எறணாகுளம் சந்திப்பு
* திருச்சூர்
* ஷொறணூர் சந்திப்பு
* திரூர்
* கோழிக்கோடு

## இதையும் காண்க
* திருவனந்தபுரம் - கண்ணூர் ஜனசதாப்தி விரைவுவண்டி

## மேற்கோள்கள்

{கேரளம் வழியாக செல்லும் விரைவுத் தொடருந்துகள்}}

பகுப்பு:இந்திய விரைவுவண்டிகள்
பரசுராம் விரைவுவண்டி

**பரசுராம் விரைவுவண்டி** (*Parasuram Express*), இந்திய இரயில்வேயினால் இயக்கப்படும் விரைவுவண்டிகளில் ஒன்றாகும். இது மங்களூர் முதல் நாகர்கோவில் வரை செல்கிறது.

## நிறுத்தங்கள்

## சான்றுகள்
* பரசுராம் விரைவுவண்டியைப் பற்றிய தகவல்

பகுப்பு:இந்திய விரைவுவண்டிகள்
தமிழ் மொழிபெயர்ப்பியல்

**தமிழ் மொழிபெயர்ப்பியல்** என்பது மொழிபெயர்ப்பு, உரைபெயர்ப்பு, தன்மொழியாக்கம் தொடர்பான கோட்பாடு, விபரிப்பு, பயன்பாடுகளைப் பற்றி பொதுவாகவும், தமிழ் மொழியுடனும் சூழலுடனும் தொடர்புபடுத்தி சிறப்பாகவும் ஆயும் துறை ஆகும்.  மொழிபெயர்ப்பியல் தொடர்பான ஆய்வும் செயற்பாடுகளும் தொல்காப்பியர் காலம் தொடங்கி தற்காலம் வரை தமிழ்ச் சூழலில் நடந்துவருகின்றன. இத் துறை தொடர்பான பயிற்சியினை தமிழ் இணையக் கல்விக்கழகம், தமிழ்ப் பல்கலைக்கழகம் ஆகியன வழங்குகின்றன.

## இவற்றையும் பார்க்க
* மொழிபெயர்ப்பியல்

## மேற்கோள்கள்
 

## வெளி இணைப்புகள்
* நூலகம் - வலைவாசல்:மொழிபெயர்ப்பியல்
* தமிழ் மொழிபெயர்ப்பின் அரசியல் - அ.மங்கை

பகுப்பு:தமிழ் மொழிபெயர்ப்பியல்
அகிம்சா விரைவுவண்டி

**அகிம்சா விரைவுவண்டி** (*Ahimsa Express*), புனேயில் தொடங்கி அகமதாபாத் வரை செல்கிறது. இது 635 கி.மீ தூரத்திற்கு பயணிக்கிறது. 
இது அகமதாபாத் சந்திப்பில் இருந்து புனே சந்திப்பு வரை ரயில் எண் 11095 ஆகவும், எதிர் திசையில் ரயில் எண் 11096 ஆகவும் குசராத்து மற்றும் மகாராட்டிரா மாநிலங்களுக்கு சேவை செய்கிறது. அகிம்சை என்ற சொல்லுக்கு தேவங்கிரியில் அகிம்சை என்று பொருள்.

## வழித்தடம்

## சான்றுகள்

## வெளி இணைப்புகள்
* அகிம்சா விரைவுவண்டியின் வழித்தடம்

பகுப்பு:இந்திய விரைவுவண்டிகள்
கொங்கண் கன்யா விரைவுவண்டி

**கொங்கண் கன்யா விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது மும்பைக்கும் மட்காவுக்கும் இடையே பயணிக்கிறது.

## வழித்தடம்

## சான்றுகள்
* கொங்கன் கன்யா விரைவுவண்டியின் வழித்தடம்

பகுப்பு:இந்திய விரைவுவண்டிகள்
அவுக்கண புத்தர் சிலை

**அவுக்கண புத்தர் சிலை** வடமத்திய இலங்கையில், கெக்கிராவை என்னும் இடத்துக்கு அண்மையில் நின்ற தோற்றத்தில் உள்ள புத்தர் சிலை ஆகும். 12 மீட்டர் (40 அடி) உயரம் கொண்ட இச்சிலை, பெரிய கருங்கற்பாறை முகப்பில் செதுக்கப்பட்டுள்ளது. இது கிபி ஐந்தாம் நூற்றாண்டைச் சேர்ந்தது. அபய முத்திரைத் தோற்றத்தின் வேறுபட்ட ஒரு தோற்றத்தை இச்சிலை காட்டுகிறது. உடை மிகவும் நுணுக்கமாகச் செதுக்கப்பட்டுள்ளது. தாதுசேன மன்னனின் காலத்தில் உருவாக்கப்பட்ட இச்சிலை ஒரு ஆசிரியருக்கும், மாணவனுக்கும் ஏற்பட்ட போட்டியின் விளைவாக இருக்கலாம் என்று கூறப்படுகிறது. அவுக்கண சிலை, இலங்கையில் அமைக்கப்பட்ட நிற்கும் புத்தர் சிலைகளுக்கான மிகச் சிறந்த எடுத்துக்காட்டுக்களுள் ஒன்று. இது இப்போது சுற்றுலாப் பயணிகளைக் கவரும் ஒரு இடமாக உள்ளது.

## அமைப்பும் தோற்றமும்
கெக்கிராவைக்கு அண்மையில் உள்ள இச்சிலை கலா வெவ எனப்படும் ஏரிக்கு அண்மையில் அதை நோக்கியபடி அமைக்கப்பட்டுள்ளது. மிகப்பெரிய பாறை முகப்பில் செதுக்கப்பட்டுள்ள இச்சிலை பாறையில் இருந்து முழுமையாகப் பிரிக்கப்படவில்லை. சிலையின் பின்பகுதியில் ஒட்டியுள்ள ஒரு ஒடுக்கமான பாறைப் பகுதி பின்னுள்ள பாறையுடன் சிலையைப் பிணைத்துள்ளது. சிலை நிற்கும் பீடம் தாமரை வடிவில் தனியாகச் செதுக்கப்பட்டு சிலைக்குக் கீழே வைக்கப்பட்டுள்ளது. சிலை மட்டும் 11.84 மீட்டர் (38 அடி 10 அங்குலம்) உயரம் கொண்டது. பீடத்துடன் மொத்த உயரம் 13 மீட்டர் (42 அடி).

## மேற்கோள்கள்

பகுப்பு:இலங்கையில் உள்ள புத்தர் சிலைகள்
பகுப்பு:இலங்கையின் தொல்லியற்களங்கள்
ஆகஸ்ட் கிராந்தி விரைவுவண்டி

**ஆகஸ்ட் கிராந்தி விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது புது தில்லியின் ஹசரத் நிசாமுதீன் நிலையத்தில் இருந்து மும்பைக்கு சென்று திரும்புகிறது.

## வழித்தடம்

## சான்றுகள்
* ஆகஸ்ட் கிரந்தி விரைவுவண்டியின் வழித்தடம்

பகுப்பு:இந்திய விரைவுவண்டிகள்
நேத்ராவதி விரைவுவண்டி

**நேத்ராவதி விரைவுவண்டி** என்னும் வண்டி நாள்தோறும் இயக்கப்படுகிறது. இது திருவனந்தபுரத்துக்கும், மும்பைக்கும் இடையே பயணிக்கிறது. மங்களூரில் உள்ள நேத்ராவதி ஆற்றின் நினைவாக இப்பெயர் சூட்டப்பட்டது.

## நிறுத்தங்கள்
*லோக்மான்ய திலக் முனையம்
*தானே
*பன்வேல்
*ரோஹா
*சிப்லுன்
*ரத்னகிரி
*குடாள்
*திவிம்
*கர்மாலி
*மட்காவ்
*கனகோனா
*கார்வார்
*கும்டா
*முருதீசுவரா
*பட்கள்
*பைந்தூர்
*குந்தாபுரா
*உடுப்பி
*சூரத்கல்
*மங்களூர்
*காசர்கோடு
*காஞ்ஞங்காடு
*பையனூர்
*கண்ணபுரம்
*கண்ணூர்
*தலச்சேரி
*வடகரை
*கோழிக்கோடு
*பரப்பனங்காடி
*திரூர்
*குற்றிபுரம்
*ஷொர்ணூர் சந்திப்பு
*திருச்சூர்
*டிவைன் நகர்
*ஆலுவா 
*எறணாகுளம் சந்திப்பு (தெற்கு)
*சேர்த்தலை
*ஆலப்புழை
*ஹரிப்பாடு
*காயம்குளம்
*கருநாகப்பள்ளி
*கொல்லம்
*வர்க்கலை
*திருவனந்தபுரம் சென்ட்ரல்

## சான்றுகள்
* நேத்ராவதி விரைவுவண்டியின் வழித்தடம்

## மேற்கோள்கள்

பகுப்பு:இந்திய விரைவுவண்டிகள்